Достық ордені (Қырғызстан)

«Достық» ордені — Қырғызстан Республикасының мемлекеттік марапаты. Орденмен бейбітшілікті, халықтар арасындағы достық пен ынтымақтастықты нығайтуға сіңірген еңбегі үшін азаматтар марапатталады. Тарихы «Достық» ордені Қырғызстан президентінің жарлығымен 2017 жылдың тамызында бекітілген. Бірінші санаттағы мемлекеттік марапаттарға жатады. Ережесі «Достық» орденімен: # халықтар арасындағы достық, әлеуметтік-экономикалық және мәдени-гуманитарлық байланыстарды дамытудағы, Қырғызстан Республикасының басқа мемлекеттермен жан-жақты ынтымақтастығын нығайтудағы жетістіктері үшін; # халықаралық, әлеуметтік, қайырымдылық және гуманитарлық қызметтегі жетістіктері үшін; # елдегі рухани және зияткерлік әлеуетін дамытуға және арттыруға қосқан жеке үлесі, адам құқықтары мен оның әлеуметтік мүдделерін қорғаудағы белсенді қызметі үшін марапатталады. «Достық» ордені «Даңқ» орденінен кейін кеуденің сол жағына тағылады. Сипаттамасы «Достық» ордені күмістен жасалып, шашыраңқы сәулелер түрінде жасалған дөңес алты бұрышты жұлдыз тәрізді. Жұлдыз алтынмен қапталған, сәулелердің қарама-қарсы ұштары арасындағы қашықтық 55 мм. Орденнің орталық бөлігінде тұмар — ежелгі үшбұрышты қырғыз бойтұмары бейнеленген бастырма орналасқан. Үшбұрыштың қабырғалары 38 мм. Шеттері алтынмен қапталған. Тұмардың жоғарғы бөлігінде халықтар арасындағы ғасырлар бойы қалыптасқан достықты білдіретін «үздіксіздік» белгісі, ортасында — «Достық» жазуы, төменгі бөлігінде — қырғыз ұлттық ою-өрнегі элементтері бейнеленген. Тұмардың барлық элементтері алтынмен қапталған және көк эмальдан жасалған көк фонда орналасқан. Жұлдыздың алдыңғы жағы ұлттық ою-өрнектермен безендірілген. Жұлдыздың ұштары арасындағы бос орындарда көк цирконий тастармен безендірілген алты күміс элемент орналасқан. Арт жағының төменгі жағында реттік нөмірі бар. Орденді қадауға түйреуіш бар. Орденнің иегерлері 2017 жыл (22 адам) # Қадырбек Окумбекұлы Бусурманкулов — «Замандас» қырғызстандықтар мен отандастар халықаралық конгресі» қауымдастығының төрағасы (30 тамыз 2017 жыл, № 189) # Семен Олегович Кузнецов — Бішкек және Қырғызстан епархиясының архиереясы - Бішкек және Қырғызстан епископы Даниил (30 тамыз 2017 жыл, № 189) # Әбдішүкір Исламұлы Нарматов — Қырғызстан ғұламалар кеңесінің төрағасы (30 тамыз 2017 жыл, № 189) # Мақсатбек Тоқтамысұлы Тоқтамысов — Қырғызстан мұсылмандары діни басқармасының Қырғызстан мұсылмандарының Әзірет мүфтиі (30 тамыз 2017 жыл, № 189) # Анатолий Серафимович Черных — «Автомаш-Радиатор» жауапкершілігі шектеулі серіктестігінің бас директоры (30 тамыз 2017 жыл, № 189) # Орталық Азиядағы Америка университеті — Бішкек қ. (30 тамыз 2017 жыл, № 189) # Ресей Славян университеті — Бішкек қ. (30 тамыз 2017 жыл, № 189) # Қырғыз-түрік «Манас» университеті — Бішкек қ. (30 тамыз 2017 жыл, № 189) # Антониу Гутерриш — Біріккен Ұлттар Ұйымының Бас хатшысы (30 тамыз 2017 жыл, № 190) # Рүстем Зәкиұлы Хамитов — Башқұртстан Республикасы басшысы (30 тамыз 2017 жыл, № 191) # Рүстем Нұрғалиұлы Миңнеханов — Татарстан Республикасы президенті (30 тамыз 2017 жыл, № 192) # Бронтой Янгович Бедюров — Алтай Республикасының халық жазушысы (30 тамыз 2017 жыл, № 193) # Федерика Могерини — Еуропалық Одақтың сыртқы істер және қауіпсіздік саясаты жөніндегі жоғары өкілі (8 қараша 2017 жыл, № 250) # Ахматжан Тұрсынұлы Әбдірахманов — Баткен облысы Қадамжай ауданы Үшқорған ауыл округінің басшысы (14 қараша 2017 жыл, № 256) # Әнуар Артықұлы Артықов — Қырғызстан Республикасы Жоғарғы Кеңесінің депутаты (20 қараша 2017 жыл, № 262) # Тоқтыкүшік Болатбекұлы Мамытов — Қырғызстан Республикасы Премьер-министрінің кеңесшісі (20 қараша 2017 жыл, № 262) # Мохаммад Абдурахман Ахмад Альшайа — «Ас-Сафа Центр» қоғамдық бірлестігінің жетекшісі (20 қараша 2017 жыл, № 262) # Мирослав Жұмабекұлы Ниязов — Қырғызстан Республикасының Тәжікстан Республикасындағы Төтенше және Өкілетті Елшісі (20 қараша 2017 жыл, № 262) # Алтынбек Тұрдыбайұлы Сүлейменов — Қырғызстан Республикасы Жоғарғы Кеңесінің депутаты (20 қараша 2017 жыл, № 262) # Өмірбек Асылбекұлы Үмітәлиев — «Қырғызстан Республикасы ақсақалдар кеңесі» қоғамдық бірлестігінің төрағасы (20 қараша 2017 жыл, № 262) # Александр Васильевич Масляков — Халықаралық КВН одағының президенті, КВН телебағдарламасының жүргізушісі және режиссері (21 қараша 2017 жыл, № 267) # Фаррух Кәрімұлы Зәкіров — әнші, композитор, «Ялла» вокалды-аспаптық ансамблінің көркемдік жетекшісі (21 қараша 2017 жыл, № 268) 2019 жыл (1 адам) # Сейітхан Жошыбаев — кардиохирург, Қазақстан Республикасы, Тараз қаласындағы «Кардиохирургия және трансплантология ғылыми-клиникалық орталығы» жауапкершілігі шектеулі серіктестігінің директоры (28 тамыз 2019 жыл, № 114) 2020 жыл (1 адам) # Сергей Күжүгетұлы Шойгу — Ресей Федерациясының Қорғаныс министрі (20 ақпан 2020 жыл, № 38) 2021 жыл (5 адам) # Баянғали Тоқанұлы Әлімжанов — Қазақстанның еңбек сіңірген қайраткері, жазушы, драматург, ақын-импровизатор және манасшы (1 наурыз 2021 жыл, № 60) # Баюми Саид Мохамед Елсаид — «Дүниежүзілік жастар ассамблеясы» қоғамдық бірлестігінің президенті (27 тамыз 2021 жыл, № 363) # Болат Бұлбұлоғлы — композитор, әнші, Тәуелсіз Мемлекеттер Достастығына қатысушы мемлекеттердің гуманитарлық ынтымақтастық мемлекетаралық қорының басқарма төрағасы (27 тамыз 2021 жыл, № 366) # Нұртай Әбіқайұлы Әбіқаев — «Отандастар қоры» коммерциялық емес акционерлік қоғамының президенті (6 қазан 2021 жыл, № 417) # Владимир Александрович Колокольцев — Ресей Федерациясының Ішкі істер министрі (12 қазан 2021 жыл, № 434) 2022 жыл (3 адам) # Жозеф Пьер Люк Тардиф — Халықаралық шайбалы хоккей федерациясының президенті (28 ақпан 2022 жыл, № 66) # Петер Сийярто — Мажарстанның Сыртқы экономикалық байланыстар және сыртқы істер министрі (29 сәуір 2022 жыл, № 133) # Торстен Свобода — «Пульгон Жаңа-Жер» жобасының инвесторы, EDUVISO неміс компаниясының басшысы(31 тамыз 2022 жыл). 2023 жыл (4 адам) # Акиф Кадырович Алафердов — «Қырғызстан-Әзербайжан» достық және ынтымақтастық қоғамының төрағасы (30 тамыз 2023 жыл). # Батырәлі Сыдықов атындағы Қырғыз-Өзбек халықаралық университеті (30 тамыз 2023 жыл). # Ду Дэвэнь — Қытай Халық Республикасының Қырғызстан Республикасындағы Төтенше және Өкілетті Елшісі (30 тамыз 2023 жыл). # Василий Борисович Шестаков — Халықаралық самбо федерациясының және «Самбо» дене шынықтыру мен спортты дамытудың халықаралық қоғамдық қорының президенті (18 желтоқсан 2023 жыл). 2024 жыл (12 адам) # Сауытбек Абдрахманұлы Абдрахманов — публицист, әдебиеттанушы, журналист, киносыншы, Қазақстан Республикасы Парламенті Мәжілісінің экс-депутаты (18 сәуір 2024 жыл). # Мырзатай Жолдасбеков — Қазақстан Республикасының көрнекті мемлекет және қоғам қайраткері, түркітанушы (18 сәуір 2024 жыл). # Ерлан Әбілфайызұлы Ыдырысов — мемлекет қайраткері, Қазақстан Республикасының бұрынғы Сыртқы істер министрі (18 сәуір 2024 жыл). # Жеңіс Махмұдұлы Қасымбек — Астана қаласының әкімі (18 сәуір 2024 жыл). # Дархан Қуандықұлы Қыдырәлі — Қазақстан Республикасы Парламенті Сенатының депутаты, Л.Н. Гумилев атындағы Еуразия ұлттық университетінің профессоры, Қазақстан Республикасы Ұлттық ғылым академиясының академигі (18 сәуір 2024 жыл). # Бауыржан Жұмаханұлы Омаров — Қазақстан Республикасы Президентінің кеңесшісі, филология ғылымдарының докторы, профессор (18 сәуір 2024 жыл). # Жансейіт Қансейітұлы Түймебаев — Әл-Фараби атындағы Қазақ Ұлттық университеті ректоры — басқарма төрағасы (18 сәуір 2024 жыл). # Әл-Джассер, Мұхаммад бин Сүлейман — Ислам даму банкінің президенті (5 маусым 2024 жыл, № 136) # Дороти Шандор — Мажарстанның Қырғызстан Республикасындағы Төтенше және Өкілетті Елшісі (10 маусым 2024 жыл, № 148) # Гүлшат Қадырқызы Асылбаева — Қырғызстан Республикасының Экономика және сауда министрлігі жанындағы Монополияға қарсы реттеу қызметінің төрағасы, Қырғызстан халқы Ассамблеясы «Қырғызстан қазақтары қауымдастығы» қоғамдық бірлестігінің құрметті төрағасы (21 маусым 2024 жыл, № 163) # Ровшанбек Азатович Сабиров — Қырғызстан халқы Ассамблеясы Кеңесі төрағасының орынбасары, Қырғызстан халқы Ассамблеясы Рудаки атындағы Қырғызстан Республикасы тәжіктері қоғамдық бірлестігінің президенті (21 маусым 2024 жыл, № 163) # Нүсрет Мұсаоғлы Мамедов — Түркітілдес мемлекеттер саясатын қолдау қорының президенті (31 тамыз 2024 жыл) 2025 жыл (6 адам) # Алексей Логвинович Оверчук — Ресей Федерациясы Үкіметі Төрағасының орынбасары (2 сәуір 2025 жыл) # Айбек Арқабайұлы Дәдебай — Қазақстан Республикасы Президенті Әкімшілігінің Жетекшісі (19 тамыз 2025 жыл) # Мұрат Әбуғалиұлы Нұртілеу — Қазақстан Республикасы Премьер-Министрінің орынбасары – Қазақстан Республикасының Сыртқы істер министрі (19 тамыз 2025 жыл) # Никита Сергеевич Михалков — кеңестік және ресейлік актер, кинорежиссер, продюсер, сценарист және қоғам қайраткері (30 қазан 2025 жыл) # Иманғали Нұрғалиұлы Тасмағамбетов — ҰҚШҰ бас хатшысы, Қазақстан Республикасының азаматы # Ненад Лалович — Біріккен күрес әлемінің президенті, Сербия Республикасының азаматы Дереккөздер